Diari Oficial de la Generalitat Valenciana


Sumari del DOGV 8674, del 11-11-2019 (2019/9877)

RESOLUCIÓ de 10 d'octubre de 2019, de la Conselleria d'Hisenda i Model Econòmic, per la qual s'autoritza la modificació de les dades descriptives de la línia S7629, «Ajudes a la difusió del llibre i la lectura», del capítol 4 del programa 452.10, Llibre, arxius i biblioteques, de la Conselleria d'Educació, Cultura i Esport. Expedient número 09.024/19-115.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9877


Data del document
:   10-10-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 d'octubre de 2019, de la Conselleria d'Hisenda i Model Econòmic, per la qual s'autoritza la modificació de les dades descriptives de la línia S7629, «Ajudes a la difusió del llibre i la lectura», del capítol 4 del programa 452.10, Llibre, arxius i biblioteques, de la Conselleria d'Educació, Cultura i Esport. Expedient número 09.024/19-115. [2019/9877]  
L'annex de transferències i subvencions corrents del programa 452.10, Llibre, arxius i biblioteques, de la Conselleria d'Educació, Cultura i Esport, inclou la línia de subvenció de concurrència competitiva S7629, «Ajudes a la difusió del llibre i la lectura», dotada amb 550.000 euros, de la qual són beneficiaris editors, associacions i fundacions del sector del llibre de l'àmbit de la Generalitat.  
Per un error material, en les dades de l'esmentada línia S7629, quant a la descripció i finalitat consta «Dotar i incrementar el fons bibliogràfic i de materials especials de les biblioteques municipals i agències de lectura que formen part de la xarxa de biblioteques de la Comunitat», coincident amb la descripció i finalitat de la línia S2613, «Adquisició de material bibliogràfic per a les biblioteques i agències de lectura de la xarxa de la Generalitat», el beneficiari de la qual són entitats locals.  
  
Per tot això, la Conselleria d'Educació, Cultura i Esport proposa la correcció de les dades descriptives relatives a descripció i finalitat de la línia S7629 a fi que figure «Afavorir les iniciatives dels llibreters, il·lustradors, tipògrafs, escriptors, editors, fundacions i associacions del sector del llibre i la lectura en l'àmbit de la Generalitat», com constava en exercicis anteriors.  
A aquest efecte, i en virtut del que es disposa en els articles 21 i 24 de la Llei 28/2018, de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
Modificar, en l'annex de transferències i subvencions corrents del programa 452.10, Llibre, arxius i biblioteques, la dada relativa a la descripció i finalitat de la línia S7629, «Ajudes a la difusió del llibre i la lectura», en els termes següents:  
  
Redacció actual Redacció modificada  
Descripció i finalitat: dotar i incrementar el fons bibliogràfic i de materials especials de les biblioteques municipals i agències de lectura que formen part de la xarxa de biblioteques de la Comunitat. Descripció i finalitat: afavorir les iniciatives dels llibreters, il·lustradors, tipògrafs, escriptors, editors, fundacions i associacions del sector del llibre i la lectura en l'àmbit de la Generalitat.  
  
  
València, 10 d'octubre de 2019.- El conseller d'Hisenda i Model Econòmic: Vicent Soler i Marco.